Source: http://docplayer.fi/28659822-Pesolan-ja-korkeamaan-viitasammakkoselvitys.html
Timestamp: 2020-07-11 01:45:44+00:00
Document Index: 8029705

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

PESOLAN JA KORKEAMAAN VIITASAMMAKKOSELVITYS - PDF Free Download
Download "PESOLAN JA KORKEAMAAN VIITASAMMAKKOSELVITYS"
1 Vastaanottaja Suomen Hyötytuuli Oy Saba Tuuli Oy Ab Asiakirjatyyppi Luontoselvitys Päivämäärä SUOMEN HYÖTYTUULI OY, SABA TUULI OY AB PESOLAN JA KORKEAMAAN VIITASAMMAKKOSELVITYS
2 SABA TUULI OY AB VIITASAMMAKKOSELVITYS Päivämäärä Laatija Tarkastaja Kuvaus Satu Laitinen Kirsi Lehtinen Pesolan ja Korkeamaan tuulivoimahankkeen viitasammakkoselvitys Kansi Viitasammakoiden lisääntymispaikkana toimiva Härkälampi Pesolan suunnittelualueella
3 SISÄLTÖ 1. Johdanto 1 2. Yleistä viitasammakosta 2 3. Menetelmät ja virhelähteet 2 4. Tulokset 3 5. Johtopäätökset 5 6. Lähteet 6
4 1. JOHDANTO Suomen Hyötytuuli Oy ja Saba Tuuli Oy Ab suunnittelevat tuulivoimahankkeiden sijoittamista Soinin Pesolan ja Korkeanmaan alueille. Suunnittelualueet sijaitsevat noin kuusi kilometriä Soinin keskustan pohjoispuolella. Alajärvelle on matkaa 24 kilometriä. Pesolan alueen pinta-ala on 16 km² ja Korkeanmaan 19 km². Molemmilla alueilla on turvetuotantoalueita. Voimajohdot sivuavat alueita ja alueiden läheisyydessä sijaitsee myös asutusta. Tämän selvityksen tarkoituksena oli selvittää luontodirektiivin IV (a) liitteessä mainitun viitasammakon lisääntymispaikat ja runsaus suunnittelualueilla. Selvityksen laadinnasta vastasi FM biologi Satu Laitinen Ramboll Finland Oy:stä. Kuva 1-1. Suunnittelualueiden sijainti ja rajaus.
5 2. YLEISTÄ VIITASAMMAKOSTA Viitasammakkoa (Rana arvalis) esiintyy lähes koko Suomessa. Lapissa se on harvalukuinen, mutta Keski-Suomessa mahdollisesti jopa tavallista sammakkoa (Rana temporaria) runsaampi. Viitasammakko muistuttaa sammakkoa, mutta on erotettavissa siitä anatomisten yksityiskohtien sekä erityisesti koiraiden kutuaikaisen ääntelyn perusteella. Viitasammakko suosii elinympäristönään kosteampia ympäristöjä kuin sammakko. Sitä tavataan mm. rehevien merenlahtien ja järvien ympäristöissä, kosteilla niityillä, soilla ja metsissä. Lajin kutuaika alkaa sääoloista riippuen Etelä-Suomessa yleensä huhtikuun loppupuolella, levinneisyyden pohjoisosissa touko-kesäkuun vaihteessa. Kutuympäristöä ovat rehevät järvet, lammet ja merenlahdet, tulvaniityt ja märät suot, joilla on riittävästi suojaavaa kasvillisuutta. Laji ei kude yhtä mataliin ja helposti kuivuviin lammikoihin kuin sammakko. Illat ja yöt ovat usein vilkkainta kutuaikaa. Tällöin koiraat esittävät pulputtavaa soidinlauluaan, josta laji on helppo tunnistaa. Viitasammakoille on tyypillistä paikkauskollisuus. Se hyödyntää samoja kutupaikkoja usein vuodesta toiseen ja saattaa pysytellä koko kesän vain muutamien neliömetrien laajuisella alueella. Paikkauskollisuus korostaa havaittujen kutupaikkojen tärkeyttä lajin säilymisen kannalta. Viitasammakko on Suomessa elinvoimaiseksi luokiteltu laji. Sen uhkana on kuitenkin soveliaiden elinympäristöjen väheneminen. Viitasammakko on luontodirektiivin liitteen IV (a) laji ja luonnonsuojelulain nojalla rauhoitettu. Myös sen lisääntymis- ja levähdyspaikkojen heikentäminen ja hävittäminen on kiellettyä. 3. MENETELMÄT JA VIRHELÄHTEET Viitasammakkokoiraiden pulputtavan soidinäänen havainnointi on luotettavin tapa selvittää viitasammakoiden kutualueet ja arvioida yksilöiden lukumäärä. Viitasammakoiden lisääntymispaikkojen selvittämiseksi suunnittelualueille tehtiin maastokäynti Etukäteen arvioitiin karttatarkastelun ja alueille tehtyjen aiempien maastokäyntien perusteella viitasammakoille potentiaalisia lisääntymisympäristöjä. Nämä alueet kierrettiin jalkaisin ja havainnoitiin äänteleviä viitasammakoita. Havainnointi tehtiin iltaisin ja öisin, jolloin soidinmenot ovat vilkkaimmillaan. Ääntelevien koiraiden paikka ja arvioitu lukumäärä merkittiin karttapohjalle. Havainnointiaikataulu ja säätila on esitetty taulukossa 3-1. Taulukko 3-1. Havainnointiaikataulu ja sää. Pvm Klo Sää Heikko tuuli, puolipilvinen/kirkas, lämpötila +4-1 C Tyyni, kirkas, lämpötila +6-1 C Kohtalainen tuuli, pilvinen, ajoittain tihkusadetta, lämpötila +5 C Heikko tuuli, pilvinen, sateinen, lämpötila +8 C
6 4. TULOKSET Äänteleviä viitasammakoita havaittiin neljästä paikasta Pesolan alueelta sekä läheiseltä Ryöstöjärveltä. Nämä alueet on rajattu karttaan viitasammakoiden lisääntymispaikkoina (kuva 4-1). Havaintopaikkojen kuvaukset on esitetty alla. Runsaimmin viitasammakoita oli äänessä saranevarantaisilla Härkälammella ja Ryöstöjärvellä (havaintopaikat 4 ja 5). Korkeamaan alueelta ei tehty havaintoja viitasammakoista. Tavallisia sammakoita oli runsaasti äänessä molempien alueiden lammissa sekä metsäteiden ja turvekenttien ojissa. Alueilla sijaitsevat pienet lammet ovat pääosin melko karuja ja rämerantaisia, eivätkä tarjoa potentiaalisia elinympäristöjä reheviä vesistöjä suosiville viitasammakoille. Havaintopaikka 1. Turvekentän ojia, joissa on paikoin rehevää kasvillisuutta. Noin kolme ääntelevää viitasammakkoa. Havaintopaikka 2. Märkä, tupasvillaa ja saroja kasvava turvekentän reuna-alue sekä soistunut, allikkoinen painanne tien mutkassa. Äänteleviä viitasammakoita havaittiin noin neljä. Havaintopaikka 3. Pälvilampi, joka on kuivunut, keskeltä märkä avosuo, tyypiltään lähinnä saranevaa. Yksi ääntelevä viitasammakko. Havaintopaikka 4. Härkälampi ja sen lähiojat. Rannat osin saranevaa, myös ojissa suojaavaa kasvillisuutta. Yhteensä noin kymmenen ääntelevää viitasammakkoa. Havaintopaikka 5. Ryöstöjärvi. Avovesialue on melko kapea ja rannoilla on leveä vyöhyke ruohoista saranevaa. Viitasammakoita havaittiin äänessä kymmeniä. Kuva 4-2. Vasemmalla havaintopaikka 1, turvekentän oja, ja oikealla havaintopaikka 5, Ryöstöjärvi.
7 Kuva 4-1. Viitasammakoiden lisääntymispaikat Pesolan alueella ja läheisyydessä. Paikkojen kuvaukset on esitetty tekstissä. Korkeamaan alueella ei havaittu viitasammakoita.
8 5. JOHTOPÄÄTÖKSET Viitasammakoita havaittiin selvityksen yhteydessä kaikkiaan viideltä paikalta. Näistä neljä sijaitsee Pesolan alueella ja yksi sen läheisyydessä Ryöstöjärvellä. Korkeamaan alueelta ei tehty havaintoja viitasammakoista. Runsaimmin viitasammakoita havaittiin Härkälammella ja Ryöstöjärvellä. Muut kolme havaintopaikkaa olivat ihmisen muokkaamia. Viitasammakko on EU:n luontodirektiivin liitteessä IV (a) mainittu laji, jonka lisääntymis- ja levähdyspaikkojen hävittäminen ja heikentäminen on luonnonsuojelulain nojalla kielletty. Viitasammakon lisääntymisen kannalta oleellisimmat ja elinympäristönä luonnontilaisimmat alueet suunnittelualueilla ja niiden läheisyydessä ovat Härkälampi ja Ryöstöjärvi (alueet 4 ja 5, kuva 4-1), jotka tulee huomioida hankkeen sijoitussuunnittelussa. Viitasammakoiden ääntelyä havaittiin myös joissakin turvetuotannon ojissa (alueet 1 ja 2). Mikäli rakentamistöiden yhteydessä virtausolosuhteissa tapahtuu muutoksia, suositellaan raivaus- ja rakentamistyöt tehtäväksi mahdollisimman pitkälle viitasammakoiden lisääntymisajan (huhti-heinäkuu) ulkopuolella ja siten, etteivät ojien virtausolosuhteet muutu viitasammakoiden lisääntymis- ja toukkakauden aikana.
9 6. LÄHTEET Jokinen, Maarit 2012: Viitasammakko Rana arvalis Nilsson, Esiselvitys. SYKE. Luonnonsuojelulaki 1096/1996. Luontodirektiivi 92/43/ETY. Rassi, P., Hyvärinen, E., Juslén, A. & Mannerkoski, I. (toim.) 2010: Suomen lajien uhanalaisuus Punainen kirja Ympäristöministeriö ja Suomen ympäristökeskus. Helsinki. 685 s. Sammakkolampi-internetsivut ( Viitasammakko. Viitattu Sierla, L, Lammi, E., Mannila, J. & Nironen, M. 2004: Direktiivilajien huomioon ottaminen suunnittelussa. Suomen ympäristö 742, Luonto ja luonnonvarat, s Valtion ympäristöhallinnon verkkopalvelu ( Lajien ja luontotyyppien esittelyt. Viitasammakko. Viitattu